Държавен вестник, бр. 11, 2020 г., стр. 11

БРОЙ  11	
Д Ъ Р Ж А В Е Н  В Е С Т Н И К 	
СТР.  11  
ПРЕЗИДЕНТ 
НА РЕПУБЛИКАТА
УКАЗ № 16
На основание чл.  98, т. 6 от Конституцията 
на Република България
П О С Т А Н О В Я В А М :
Освобождавам Сергей Пенчев Мичев от 
длъжността извънреден и пълномощен посла-
ник на Република България в Демократична 
република Източен Тимор.
Изпълнението на указа възлагам на ми-
нистъра на външните работи.
Издаден в София на 31 януари 2020 г.
Президент на Републиката:  
Румен Радев
Министър-председател:  
Бойко Борисов
Подпечатан с държавния печат.
1265
 
УКАЗ № 17
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Петър Димитров Андонов – из-
вънреден и пълномощен посланик на Репуб­
лика България в Република Индонезия, и за 
извънреден и пълномощен посланик на Репуб­
лика България в Демократична република 
Източен Тимор със седалище в Джакарта, 
Република Индонезия.
Изпълнението на указа възлагам на ми-
нистъра на външните работи.
Издаден в София на 31 януари 2020 г.
Президент на Републиката:  
Румен Радев
Министър-председател:  
Бойко Борисов
Подпечатан с държавния печат.
1266
МИНИСТЕРСКИ СЪВЕТ
ПОСТАНОВЛЕНИЕ № 16 
ОТ 31 ЯНУАРИ 2020 Г.
за одобряване на допълнителни разходи по 
бюджета на Министерския съвет за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2020 г. 
до 27 039 570 лв. за:
1. обследване, проектиране и изграждане на 
нова водопроводна връзка към гр. Перник за 
осъществяване на подаването на допълнител-
ни водни количества към водоснабдителната 
система на гр. Перник, както и необходимата 
съпътстваща инфраструктура;
2. изграждане на система за управление и 
баланс на водните количества в яз. „Студена“;
3. спирателен кран 1 брой с ел. задвижка 
за главен клон и 5 броя спирателни кранове 
за градски резервоар „Могиличе“.
(2) Средствата по ал. 1 да се осигурят за 
сметка на преструктуриране на разходите 
и/или трансферите по централния бюджет 
за 2020 г.
Чл. 2. Със сумата по чл. 1, ал. 1 да се 
увеличат разходите по „Политика в областта 
на осъществяването на държавните функции 
на територията на областите в България“, 
бюджетна програма „Осъществяване на дър-
жавната политика на областно ниво“, по 
бюджета на Министерския съвет за 2020 г.
Чл. 3. Със сумата по чл. 1, ал. 1 да се уве-
личат показателите по чл. 6, ал. 3 от Закона 
за държавния бюджет на Република България 
за 2020 г.
Чл. 4. По бюджета на Министерския съ-
вет за 2020 г. по „Политика в областта на 
осъществяването на държавните функции 
на територията на областите в България“, 
бюджетна програма „Осъществяване на 
държавната политика на областно ниво“, да 
се създаде администриран разходен пара-
граф „Реконструкция и изграждане на ВиК 
обекти и съоръжения“ в размер на сумата 
по чл. 1, ал. 1.
Чл. 5. Главният секретар на Министерския 
съвет да извърши съответните промени по 
бюджета на Министерския съвет за 2020 г. и 
да уведоми министъра на финансите.
Чл. 6. Министърът на финансите да извър-
ши произтичащите промени по централния 
бюджет за 2020 г. 
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 74, ал. 1 от Закона за държавния 
бюджет на Република България за 2020 г.
§ 2. Изпълнението на постановлението се 
възлага на главния секретар на Министер-
ския съвет.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Веселин Даков
1287